**Баланың қиялдау қабілетін арттыру**

 Фантазия, яғни қиял кез-келген баллада жақсы қалыптасқан. Бірақ, оны дамытуды қолға алмағандықтан уақыт өтекеле жойылып кетуі мүмкін. Ата-ана баласының алдына түрлі-түсті ойыншықтарды үйіптастайды. Бірақ, сіз жақсылық жасаймын деп оған керісінше зиян тигізгелі отырсыз. Біріншіден, қарапайым таяқты қолына ұстатып көріңізші. Бір сағаттай бақылаңыз. Біресе, таяқ машинаға, біресе, итке, енді бірде сиқырлы таяқшаға «айналып» шыға келгеніне өзіңіз де таң қаласыз. Бұл бала қиялының шексіздігін білдіреді. Ал, тым шектен тыс көп ойыншық оның ойлау, қиялдау қабілетін шектейді. Бәрі дайын тұрғандықтан, артық ойлап басын ауыртып жатпайды. Осылайша, қиялдау қабілеті де бірте-бірте жоғала бастайды.

Екіншіден, кез-келген заттың қадірін білмейді. Кішкентай қуыршақтың әке-шешенің маңдай терімен тапқан табысы екендігін ұғына бермейді. Сондықтан, дайын асқа тік қасық болып өседі.

Бала бойынаең жақсы қасиеттерді сіңіруде әке-шешенің де рөлі айрықша. Мысалы, үйішінде баланы барлық іске араластыруға тырысыңыз. Үйді жинау, киім реттеу, су төгілген жерді сүрту, т.б. осы секілді ұсақ-түйек терді көрсету арқылы оны тазалыққа, ұқыптылыққа тәрбиелейсіз. Бұл шаруаны жасау барысында қиялын да іске қосыңыз. «Мына көйлекті былай бүктесек қайтеді немесе былай ше? Сен ше, қалай ойлайсың? Мына шағын қамырды сен жаяғой. Дөңгелектеп емес, өзге де фигураларға ұқсатып жайсақ қалай болады?». Бір жағынан сіз де үй шаруасындағы тірлігіңізді бітіресіз әрі балаңызды да бос қалдырмайсыз.

Кейіпкер болып ойнаңыз. Сіз — арыстансыз, ал ол — қоян. Сіз сараң байсыз, ол болса, Алдаркөсе, т.б. ертегі кейіпкерлерінің рөліне кіріп ойнап көріңіз. Бірақ, кімнің қалайойнайтындығын бала еркіне қалдырыңыз. Өзі қиялдап көрсін, сіз тек көмекші қызметін атқарыңыз.

Сұрақтар қойыңыз. Мына алма неге ұқсайды? Жауабы: қызанақ, күн, доп, т.с.с. Өйткені, барлығы шар секілді дөңгелек формалы; үш бұрыш геометриалық пішінді неге ұқсатасын? т.б
Өзіңіз де аңғарған боларсыз, баламен жұмыс істеуде қолдан келмес әрекет жоқ. Еңбастысы, ананы-мынаны сұрапқыр соңыңыздан қалмай жатқан баланың бетін қайтармаңыз. Айналадағының барлығы оған тосын болғандықтан, көңілі қанағаттанарлықтай жауап алғысы келеді. Егер әрдайым үлкендер тарапынан қолдау таппаса, көпкешікпей-аққоршаған ортаға деген қызығушылығы басылып кетуі мүмкін. Ондай жағдайда бала қиялы туралы сөз қозғаудың өзі артық болады.